**Ministru kabineta noteikumu projekta “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir atbilstoši Ministru kabineta 2018. gada 15. janvāra rīkojuma Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” 1. punktā noteiktajam paaugstināt pedagogu zemāko mēneša darba algas likmi. Projekts stāsies spēkā 2020. gada 1. septembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi”” (turpmāk – Projekts) izstrādāts saskaņā ar indikatīvo pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim  (atbalstīts ar Ministru kabineta 2018. gada 15. janvāra rīkojumu Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” (turpmāk – MK rīkojums)), kā arī Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 127. uzdevumu.  Saskaņā ar minēto grafiku pedagogu zemākā mēneša darba algas likme no 2020.gada 1. septembra ir 790 *euro*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 53. panta trešā daļa nosaka:  “Pedagoga mēnešalga par vienu slodzi nav zemāka par Ministru kabineta apstiprināto pedagogu darba samaksas paaugstināšanas grafikā noteikto mēnešalgu attiecīgajā laikposmā”. MK rīkojumā plānotais pedagogu darba samaksas pieaugums apstiprināts arī Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 127.1. uzdevumā, kur kā darbības rezultāts minēts - nodrošināta pedagogu zemākās mēneša darba algas likmes palielināšanas grafika izpilde, sākot ar 2019. gada septembri.  Lai īstenotu MK rīkojuma 3. un 4. punktā ietvertos nosacījumus, Izglītības un zinātnes ministrija (turpmāk arī – ministrija) izstrādājusi un iesniegusi Ministru kabinetā izskatīšanai 2020. gada 7. janvārī informatīvo ziņojumu “Par vispārējās vidējās izglītības iestāžu tīkla izvērtējumu” (turpmāk – informatīvais ziņojums). Informatīvajā ziņojumā atspoguļots ministrijas pārdomāts un secīgs darbs ar pašvaldībām, īstenojot valsts nozīmes reformas, lai sekmētu izglītības kvalitāti, nodrošinot līdzvērtīgas iespējas izglītības programmas apguvei neatkarīgi no skolēna dzīvesvietas, efektivizētu skolu infrastruktūras un cilvēkkapitāla resursu, nodrošinātu pedagogu darba atalgojuma pieaugumu, pakāpeniski virzoties uz vidējo atalgojumu valstī. Informatīvajā ziņojumā atspoguļots darba turpinājums pie izglītības iestāžu tīkla sakārtošanas, kas sākotnēji tika piedāvāts 2019.gada 21.maijā Ministru kabineta sēdē izskatītajā ziņojumā “Par skolu tīkla sakārtošanu”. Informatīvais ziņojums raksturo skolu tīkla sakārtošanas gaitu pašvaldībās un uzdevumus pašvaldībām, primāri vērtējot pašvaldību iespējas savā teritorijā esošajās izglītības iestādēs nodrošināt skolēnu interesēm atbilstošu un kvalitatīvu izglītību, kam nepieciešama gan atbilstoša mācību vide un materiāltehniskais nodrošinājums, gan iespēja piesaistīt augsti kvalificētus pedagogus un atbalsta personālu.  Ministrija ir pilnveidojusi piedāvājumu minimālā skolēnu skaita noteikšanai vidējās izglītības pakāpē – 10.-12.klasē, nosakot minimālā pieļaujamā izglītojamo skaita robežu katrā no četru bloku iedalījumiem pašvaldību vispārējās vidējās izglītības iestādēm:   |  |  | | --- | --- | | **IEDALĪJUMS** | **Minimālais skolēnu skaits\***  **10.-12.kl.** | | | 1. Valstspilsētas – Rīga, Daugavpils, Liepāja, Jūrmala, Rēzekne, Valmiera, Jelgava, Jēkabpils, Ventspils, Ogre | **120** | | 2. Administratīvo teritoriju administratīvie centri (izņemot valstspilsētas) | **90** | | 3. Administratīvā teritorija ārpus administratīvā centra | **40** | | 4. Teritorijas pie Eiropas Savienības ārējās robežas (Rekavas vidusskola, Baltinavas vidusskola, Kārsavas vidusskola, Ciblas vidusskola, Zilupes vidusskola, Salienas vidusskola, Zemgales vidusskola (Daugavpils novadā)) | **25** |   \* Minimālā izglītojamo skaita kritēriji netiek attiecināti uz valsts ģimnāzijām un speciālās izglītības iestādēm.  Attiecībā uz 4.reģionālā bloka iedalījumu arī Valdības rīcības plāna 121.uzdevums paredz skolu sistēmas optimizācijas procesā, risinot izglītības pieejamības un valsts drošības jautājumus, īpašu uzmanību pievērst Eiropas Savienības pierobežas skolu saglabāšanai, nodrošinot izglītības kvalitātes kritēriju izpildi. Spēkā esošais normatīvais regulējums nosaka pierobežu un pierobežas joslu, taču izvērtējot minēto regulējumu un nepieciešamību Eiropas Savienības pierobežā nodrošināt izglītības pieejamību, par Eiropas Savienības ārējās robežas teritorijā esošajām izglītības iestādēm četru reģionu bloku iedalījuma kontekstā uzskatāmas tās pašvaldību vispārējās vidējās izglītības iestādes, kas atrodas līdz 15 km no Eiropas Savienības ārējās robežas, izņemot pēc administratīvi teritoriālās reformas plānotos administratīvo teritoriju administratīvos centrus. Tiek plānots, ka minētie minimāli pieļaujamā izglītojamo skaita vidējās izglītības posmā nosacījumi spēkā stātos 2021. gada 1. septembrī.  Lai īstenotu Valdības rīcības plānā doto uzdevumu, kā arī MK rīkojuma 3. un 4. punktā ietvertos nosacījumus, ministrija no 2019.gada 14.augusta līdz 2020.gada 6.martam ir organizējusi tikšanās ar visu 119 Latvijas pašvaldību pārstāvjiem, lai meklētu labākos risinājumus izglītības iestāžu tīkla tālākai attīstībai, kā arī analizētu finanšu līdzekļu optimālu izlietojumu izglītības procesu nodrošināšanai. Tiekoties ar pašvaldībām tika uzsvērts, ka izglītības iestāžu tīkla sakārtošana ir būtisks faktors lai, veidojot izglītības iestādes ar optimālu izglītojamo skaitu, sniegtu iespēju paplašināt izglītības programmu piedāvājumu izglītojamajiem, kā arī, efektīvi izmantojot izglītības iestāžu infrastruktūru un cilvēkkapitāla resursus, produktīvi izmantot izglītības jomai piešķirto finansējumu. Atbilstoši minētajiem jautājumiem pēc ministrijas iniciatīvas tiek izstrādāts informatīvais ziņojums.  Saskaņā ar ministrijā uz 2020.gada 2.martu saņemtajiem pašvaldību pieņemtajiem lēmumiem par izmaiņām izglītības iestāžu tīklā prognozējams, ka uz 2020./2021. mācību gada sākumu salīdzinājumā ar iepriekšējo mācību gadu sākumskolu skaits samazināsies par 2 iestādēm, pamatskolu skaits par 12 iestādēm, savukārt vidusskolu skaits par 2 iestādēm. Tajā skaitā:   * 5 izglītības iestādēm tiks mainīta īstenotā pakāpe; * 2 vidusskolas tiks pārveidotas par pamatskolām; * 2 pamatskolas par sākumskolām, * 1 pamatskola par pirmsskolas izglītības iestādi; * 10 izglītības iestādes tiks pievienotas citai vispārējās izglītības iestādei (t.sk. 1 sākumskola, 6 pamatskolas, 1 vakara (maiņu) vidusskola un 2 speciālās izglītības iestādes); * 9 izglītība iestādes tiks likvidētas (t.sk. 1 sākumskola, 5 pamatskolas, 2 vakara (maiņu) vidusskolas un 1 speciālās izglītības iestāde).   Secīgi un pakāpeniski sakārtojot skolu tīklu, gan atbilstoši pieņemtajām normatīvo aktu izmaiņām, gan pašvaldībām vērtējot demogrāfijas tendences, ieekonomētie finanšu līdzekļi ļauj paaugstināt pedagogu atalgojumu. Vienlaikus, jāņem vērā, ka izglītojamo kustība uz citām izglītības iestādēm ir tikai prognozējama – tā palielina valsts finansējumu pedagogu darba samaksai tajās izglītības iestādēs, uz kurām izglītojamie pāriet, bet tā nedod tiešu valsts finanšu līdzekļu ietaupījumu.  Minētie aprēķini rāda, ka turpinās pašvaldību izglītības iestāžu tīkla sakārtošanās process, kas veicina valsts finanšu līdzekļu efektīvāku izlietojumu, bet plānoto izglītības reformu īstenošanai – pedagogu zemākās mēneša darba algas paaugstināšanai nepieciešams papildu valsts finansējums.  Saskaņā ar MK rīkojumā plānoto Projekts paredz zemākās mēneša darba algas likmes paaugstināšanu no 750 *euro*, kas noteikta Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (turpmāk – noteikumi), uz 790 *euro* (pieaugums 5,33%). Atbilstoši tam tiek palielinātas arī profesionālās izglītības iestāžu, vispārējās izglītības un interešu izglītības iestāžu vadītāju, arodizglītības vai profesionālās vidējās izglītības programmas īstenojošas koledžas struktūrvienības vadītāju izglītības iestādē (koledžas struktūrvienībā), kā arī izglītības metodiķu zemākās mēneša darba algas likmes.  Projekts paredz svītrot noteikumu 6. punkta otro teikumu, kas noteica, ka pašvaldību pirmsskolas izglītības iestāžu vadītājiem, viņu vietniekiem un metodiķiem zemāko mēneša darba algas likmi nosaka attiecīgā novada (republikas pilsētas) pašvaldība. Minētais regulējums zaudējis aktualitāti, jo pašvaldību pirmsskolas izglītības iestāžu vadītājiem, viņu vietniekiem un metodiķiem līdzīgi kā citu izglītības iestāžu vadītājiem, vietniekiem un metodiķiem zemāko amata alu nosaka atbilstoši noteikumu 1. pielikumam, bet pašvaldība pieejamā finansējuma ietvaros ir tiesīga noteikt augstāku amata algu.  Esošais normatīvais regulējums - noteikumu 22. punkts nosaka, ka visiem valsts ģimnāziju un profesionālās izglītības kompetences centru pedagogiem nosaka piemaksu 10 procentu apmērā no mēneša darba algas. Projekts paredz izteikt noteikumu 22. punktu jaunā redakcijā, nosakot, ka valsts ģimnāziju pedagogiem, **kuri īsteno vidējās izglītības programmas,** **nosaka piemaksu 10 procentu apmērā no mēneša darba algas par vispārējās vidējās izglītības programmas īstenošanu** un profesionālās izglītības kompetences centru pedagogiem (izņemot pedagogus, kuri īsteno pirmā līmeņa profesionālās augstākās izglītības programmas) **nosaka** piemaksu 10 procentu apmērā no mēneša darba algas. Šādas izmaiņas normatīvajā regulējumā nepieciešamas:   1. Jo būtiski palielinās prasības valsts ģimnāziju pedagogu, kuri īsteno vidējās izglītības programmas, kvalitatīvas izglītības nodrošināšanā, kā arī prasības valsts ģimnāzijām kā metodikā darba centriem; 2. Lai stiprinātu valsts ģimnāziju un profesionālās izglītības kompetences centru autonomiju, radot iespējas izglītības iestādē izvērtēt pedagogu sniegumu un darba rezultātus, atbilstoši tam nosakot piemaksas apmēru.   Minētās izmaiņas valsts ģimnāziju pedagogu piemaksu normatīvajā regulējumā nedod valsts budžeta finansējuma ietaupījumu, kā arī nesamazina valsts ģimnāzijai aprēķināto mērķdotāciju pedagogu darba samaksai, jo ministrija ir sagatavojusi Ministru kabineta noteikumu projektu “Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kurā paredzēts, aprēķinot mērķdotāciju pedagogu darba samaksai valsts ģimnāzijām, paaugstināt koeficientu skolēnu skaitam 10.-12. klasēs no 1,1 līdz 1,22.  Publiskas personas finanšu līdzekļu un mantas izšķērdēšanas novēršanas likuma 2.panta pirmā daļa nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai. Valsts un pašvaldību institūciju amatpersonu un darbinieku atlīdzības likuma 14.panta 12.daļa nosaka, ka valsts un pašvaldību institūciju vadītāji nolūkā nodrošināt kompetentāko amatpersonu (darbinieku) motivēšanu un ņemot vērā konkrētās amatpersonas (darbinieka) ieguldījumu attiecīgās institūcijas mērķu sasniegšanā var šai amatpersonai (darbiniekam) noteikt piemaksu par personisko darba ieguldījumu un darba kvalitāti. Piemaksas apmērs mēnesī nedrīkst pārsniegt 40 procentus no amatpersonai (darbiniekam) noteiktās mēnešalgas. Saskaņā ar minētā likuma 2.panta trešajā daļā noteikto šis regulējums neattiecas uz pedagogiem.  Ievērojot minēto, kā arī to, ka valsts profesionālās vidējās izglītības iestādes atrodas vairāku ministriju padotībā, lai nodrošinātu piemaksas par darba kvalitāti maksimālo apmēru vienādu visiem valsts profesionālās vidējās izglītības iestāžu vadītājiem, projekts paredz papildināt noteikumus ar 25.1 punktu, kas noteiks ka izglītības iestādes dibinātājam saskaņā ar tā apstiprinātajiem kritērijiem, izvērtējot izglītības iestādes vadītāja darba intensitāti, darba kvalitāti un personīgo ieguldījumu izglītības iestādes attīstībā, ir tiesības izglītības iestādes vadītājam noteikt piemaksu par darba kvalitāti no izglītības iestādes dibinātāja finanšu līdzekļiem. Valsts profesionālās vidējās izglītības iestāžu vadītājiem piemaksu par darba kvalitāti var noteikt līdz 40 procentiem no iestādes vadītājam noteiktās amata algas iestādes darba samaksas fonda ietvaros. Minētais punkts neattieksies uz pašvaldību dibināto izglītības iestāžu vadītājiem, jo pašvaldības piemaksas par darba kvalitāti to dibinātājām izglītības iestādēm nosaka no pašvaldību budžeta līdzekļiem atbilstoši pašvaldību normatīvajos aktos noteiktajai kārtībai.  Minētajam jaunajam normatīvajam regulējumam nav ietekmes uz budžetu, jo:   1. Pašvaldības sava budžeta iespēju robežās piemaksas izglītības iestāžu vadītājiem ir noteikušas jau iepriekš un 25.1 punkts šīs piemaksas padarīs leģitīmas; 2. Valsts profesionālās vidējās izglītības iestāžu vadītājiem piemaksu par darba kvalitāti **var noteikt** līdz 40 procentiem no iestādes vadītājam noteiktās amata algas **iestādes darba samaksas fonda ietvaros.**   Projekts paredz arī tehniskus precizējumus 2. pielikuma veidlapās:   1. aizstāt vārdus “kvalitātes pakāpi, kas iegūta līdz 2017. gada 9. augustam” ar vārdu “par…”; 2. aizstāt vārdus “kvalitātes pakāpi, kas iegūta no 2017. gada 10. augusta” ar vārdu “par…”; 3. izteikt Veidlapu Nr. 6 jaunā redakcijā, kurā nav vārdu “kvalitātes pakāpi, kas iegūta līdz 2017. gada 9. augustam” un “kvalitātes pakāpi, kas iegūta no 2017. gada 10. augusta”.   Ņemot vērā, ka izglītības sistēmā palicis pavisam neliels skaits pedagogu, kuriem ir piemaksa par profesionālās darbības kvalitātes pakāpi, kas iegūta līdz 2017. gada 9. augustam, nav nepieciešams tarifikāciju veidlapās saglabāt kolonnas ar norādēm par piemaksām par kvalitātes pakāpēm. Šādi precizējumi ļaus veiksmīgāk tarifikāciju veidlapās atspoguļot piemaksas, kas tiek noteiktas pedagogiem atbilstoši normatīvajam regulējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Tiesiskais regulējums attiecas uz aptuveni 24 129 vispārējās izglītības pedagogiem, 12 159 pirmsskolas pedagogiem, 2426 profesionālās izglītības pedagogiem, 7350 interešu izglītības pedagogiem, 4144 profesionālās ievirzes izglītības pedagogiem. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. | | | | | |
| 3. | Administratīvo izmaksu monetārs novērtējums | | | Projekts šo jomu neskar. | | | | | |
| 4. | Atbilstības izmaksu monetārs novērtējums | | | Projekts šo jomu neskar. | | | | | |
| 5. | Cita informācija | | | Nav | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | 2020. gads | | | Turpmākie trīs gadi (*euro*) | | | | | |
| 2021. | | 2022. | | 2023. | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | | 2 | 3 | | 4 | 5 | 6 | 7 | 8 | |
| **1. Budžeta ieņēmumi** | | **697 082 696** | **0** | | **697 429 395** | **0** | **697 429 395** | **0** | **0** | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 697 082 696 | 0 | | 697 429 395 | 0 | 697 429 395 | 0 | 0 | |
| 1.2. valsts speciālais budžets | | 0 | 0 | | 0 | 0 | 0 | 0 | 0 | |
| 1.3. pašvaldību budžets | | 0 | 0 | | 0 | 0 | 0 | 0 | 0 | |
| **2. Budžeta izdevumi** | | **697 082 696** | **8 214 473** | | **697 429 395** | **24 643 566** | **697 429 395** | **24 588 560** | **24 588 560** | |
| 2.1. valsts pamatbudžets | | 697 082 696 | 8 214 473 | | 697 429 395 | 24 643 566 | 697 429 395 | 24 588 560 | 24 588 560 | |
| 2.2. valsts speciālais budžets | | 0 | 0 | | 0 | 0 | 0 | 0 | 0 | |
| 2.3. pašvaldību budžets | | 0 | 0 | | 0 | 0 | 0 | 0 | 0 | |
| **3. Finansiālā ietekme** | | **0** | **- 8 214 473** | | **0** | **- 24 643 566** | **0** | **- 24 588 560** | **- 24 588 560** | |
| 3.1. valsts pamatbudžets | | 0 | - 8 214 473 | | 0 | - 24 643 566 | 0 | - 24 588 560 | - 24 588 560 | |
| 3.2. speciālais budžets | | 0 | 0 | | 0 | 0 | 0 | 0 | 0 | |
| 3.3. pašvaldību budžets | | 0 | 0 | | 0 | 0 | 0 | 0 | 0 | |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | | **0** | **0** | | **0** | **0** | **0** | **0** | **0** | |
| 5. Precizēta finansiālā ietekme | | 0 | **- 8 214 473** | | 0 | **- 24 643 566** | 0 | **- 24 588 560** | **- 24 588 560** | |
| 5.1. valsts pamatbudžets | | - 8 214 473 | | - 24 643 566 | - 24 588 560 | - 24 588 560 | |
| 5.2. speciālais budžets | |  | |  |  |  | |
| 5.3. pašvaldību budžets | |  | |  |  |  | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | **Pedagogu darba samaksas pieauguma grafika īstenošana**  Sākot ar 2020.gada 1.septembri – pamata un vispārējās vidējās izglītības, profesionālās izglītības, interešu izglītības, tai skaitā arī profesionālās ievirzes pedagogu minimālās algas likmes paaugstināšana **no 750** *euro* **uz 790** *euro*.  **Papildu nepieciešamais finansējums pedagogu darba samaksas pieauguma grafika īstenošanai, lai pilnībā izpildītu grafikā noteikto 2020.gadā plānoto palielinājumu.**   |  |  |  |  |  |  | | --- | --- | --- | --- | --- | --- | |  | | 2020.gadam | 2021.gadam | 2022.gadam | 2023.gadam | | **Pavisam kopā**  **Pamata un vispārējai vidējai izglītībai, profesionālai izglītībai, interešu izglītībai** | | **8 214 473** | **24 643 566** | **24 588 560** | **24 588 560** | | *tai skaitā pa resoriem / programmām / apakšprogrammām:* | |  |  |  |  | | **62. Mērķdotācijas pašvaldībām** | | **6 326 854** | **18 980 562** | **18 980 562** | **18 980 562** | |  | 01.00.00. "Mērķdotācijas izglītības pasākumiem" | 700 999 | 2 102 997 | 2 102 997 | 2 102 997 | | 05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 5 015 911 | 15 047 733 | 15 047 733 | 15 047 733 | | 10.00.00. "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" | 609 944 | 1 829 832 | 1 829 832 | 1 829 832 | | **15. Izglītības un zinātnes ministrija** | | **1 231 431** | **3 694 293** | **3 694 293** | **3 694 293** | |  | 01.03.00. "Sociālās korekcijas izglītības iestāde" | 3 318 | 9 954 | 9 954 | 9 954 | | 01.05.00. "Dotācija privātajām mācību iestādēm" | 175 496 | 526 488 | 526 488 | 526 488 | | 01.08.00. "Vispārējās izglītības atbalsta pasākumi" | 993 | 2 978 | 2 978 | 2 978 | | 02.01.00. "Profesionālās izglītības programmu īstenošana" | 688 086 | 2 064 259 | 2 064 259 | 2 064 259 | | 09.10.00. "Murjāņu sporta ģimnāzija" | 18 714 | 56 142 | 56 142 | 56 142 | | 09.19.00. "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" | 344 824 | 1 034 472 | 1 034 472 | 1 034 472 | | **16.resors "Zemkopības ministrija", t.sk.:** | | **5 327** | **15 981** | **15 981** | **15 981** | |  | 22.01.00. "Profesionālā izglītība" | 5 327 | 15 981 | 15 981 | 15 981 | | **18.resors "Labklājības ministrija", t.sk.:** | | **5 904** | **17 712** | **17 712** | **17 712** | |  | 05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" | 5 904 | 17 712 | 17 712 | 17 712 | | **19.resors "Tieslietu ministrija", t.sk.:** | | **1 515** | **4 543** | **4 543** | **4 543** | |  | 04.01.00. "Ieslodzījuma vietas" | 1 515 | 4 543 | 4 543 | 4 543 | | **22.resors "Kultūras ministrija", t.sk.:** | | **636 433** | **1 909 449** | **1 854 443** | **1 854 443** | |  | 20.00.00. "Kultūrizglītība" | 636 433 | 1 909 449 | 1 854 443 | 1 854 443 | | *Prof. ievirze.* | *350 788* | *1 052 362* | *1 000 987* | *1 000 987* | | *KM skolas* | *266 329* | *798 983* | *798 983* | *798 983* | | *Pašvaldību skolas* | *19 316* | *58 104* | *54 473* | *54 473* | | **29.resors "Veselības ministrija", t.sk.:** | | **7 009** | **21 026** | **21 026** | **21 026** | |  | 02.03.00. "Augstākā medicīnas izglītība" | 3 475 | 10 424 | 10 424 | 10 424 | | 33.09.00. "Interešu izglītības nodrošināšana VSIA "Bērnu klīniskā universitātes slimnīca"" | 3 534 | 10 602 | 10 602 | 10 602 |   Ailēs “saskaņā ar valsts budžetu kārtējam gadam” un "saskaņā ar vidēja termiņa budžeta ietvaru" norādīts finansējums, kas apstiprināts likumā “Par valsts budžetu 2020.gadam” un likumā "Par vidēja termiņa budžeta ietvaru 2020., 2021. un 2022. gadam" tām ministriju programmām un apakšprogrammām, kuras projekts ietekmē. | | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | | | |
| 8. Cita informācija | | Papildu nepieciešamo finansējumu 8 214 473 *euro* apmērā, lai 2020.gadā nodrošinātu finansējumu pedagogu minimālās algas likmes paaugstināšanai līdz 790 EUR, sākot ar 2020.gada 1.septembri, piešķirt no valsts budžeta programmas 02.00.00 “Līdzekļi neparedzētiem gadījumiem”.  Jautājums par papildu valsts budžeta līdzekļu līdz 24 643 566 *euro* apmērā 2021. gadā un līdz 24 588 560 *euro* apmērā 2022. gadā un turpmāk piešķiršanu pamatizglītības, vispārējās vidējās izglītības, profesionālās izglītības un interešu izglītības pedagogu zemākās mēneša darba algas likmes paaugstināšanas nodrošināšanai skatāms Ministru kabinetā vidēja termiņa budžeta ietvara likumprojekta un gadskārtējā valsts budžeta likumprojekta sagatavošanas un izskatīšanas procesā.  Ņemot vērā, ka apstiprinātais pedagogu darba samaksas grafiks paredz zemākās algu likmes palielinājumu ne tikai pamata un vispārējās vidējās izglītības, profesionālas izglītības, interešu izglītības pedagogiem līdz 790 euro, bet arī augstākās izglītības pedagogiem, veicot šādas izmaiņas:   |  |  |  | | --- | --- | --- | | **Pedagogiem augstskolās un koledžās:** | Zemākās algu likmes augstskolu pedagogiem | | |  | Šobrīd | Paredzēts palielināt līdz | | Profesors | 1530 | 1 569 | | Asociētais profesors | 1225 | 1 256 | | Docents | 980 | 1 005 | | Lektors | 785 | 805 | | Asistents | 625 | 641 |   Tad, jautājums par augstākās izglītības pedagogu darba samaksas paaugstināšanu izskatāms Ministru kabinetā līdz 2020.gada 1.septembrim[[1]](#footnote-1).  Ietekme uz pašvaldību budžetiem:  Saskaņā ar Valsts izglītības informācijas sistēmā pieejamajām pedagogu tarifikācijām 2019./2020.mācību gadam, no pašvaldību budžetiem pedagogiem, kuriem ir zemāka algas likme par 790 *euro* (neatkarīgi no iestādes tipa un amata) tarificētais finansējuma apjoms ir 76 358 465 milj. *euro* gadā. Ja zemākā algas likme palielinās par 5,33%, pašvaldībām izdevumi pieaugtu par 4 069 906 milj. *euro* gadā. | | | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā:   1. Noteikumu projekts “Grozījumi Ministru kabineta 2016.gada 5.jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””; 2. Noteikumu projekts “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība””. |
| Atbildīgā institūcija | Ministrija. |
| Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2020. gada 13. maija ministrijas organizētajā video seminārā republikas pilsētu un novadu izglītības pārvalžu vadītāji un izglītības speciālisti, kā arī Latvijas Izglītības un zinātnes darbinieku arodbiedrība tika informēti par plānotajiem grozījumiem, kas ietverti šajā projektā. |
| 2. | Sabiedrības līdzdalība projekta izstrādē | Noteikumu projekts publicēts ministrijas mājas lapā 2020. gada 22.maijā (pieejams: https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti). |
| 3. | Sabiedrības līdzdalības rezultāti | Pēc 2020. gada 13. maijā organizētā video semināra republikas pilsētu un novadu izglītības pārvaldes un izglītības speciālisti nav izteikuši iebildumus par plānotajiem grozījumiem, kas ietverti šajā projektā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
|  | Projekta izpildē iesaistītās institūcijas | Izglītības un zinātnes ministrija, Finanšu ministrija, Kultūras ministrija, Veselības ministrija, Tieslietu ministrija, Labklājības ministrija, Veselības ministrija, novadu un republikas pilsētu pašvaldības, izglītības iestādes. |
|  | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
|  | Cita informācija | Nav |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

11.06.2020.

Modra Jansone

modra.jansone@izm.gov.lv

Initra Pavloviča

initra.pavlovica@izm.gov.lv

1. Ministru kabineta rīkojuma Nr. 67 „Par likumprojekta "Par vidēja termiņa budžeta ietvaru 2021., 2022. un 2023. gadam" un likumprojekta "Par valsts budžetu 2021. gadam" sagatavošanas grafiku” pielikuma 12.punkts Diskusijas un Ministru kabineta galīgā lēmuma pieņemšana par valsts budžeta prioritārajiem pasākumiem 2021., 2022. un 2023. gadam. Termiņš 2020. gada 1. septembris, 3. septembris (ārkārtas sēde) [↑](#footnote-ref-1)